24. mars
24. mars er 83. dagur ársins (84. á hlaupári) samkvæmt gregoríska tímatalinu. 282 dagar eru eftir af árinu.

Atburðir 
 1084 - Wiberto varð Klemens 3. mótpáfi.
 1208 - Innósentíus 3. setti England í bann þar sem Jóhann konungur hafði neitað að fara að óskum páfa varðandi útnefningu á nýjum erkibiskupi af Kantaraborg.
 1401 - Timur Lenk, höfðingi Mongóla, lagði undir sig Damaskus.
 1548 - Gissur Einarsson biskup í Skálholti lést. Hann var fyrsti lútherski biskupinn á Íslandi.
 1603 - Jakob 6. Skotakonungur varð jafnframt Jakob 1. Englandskonungur og var þar með komið á konungssambandi á milli landanna tveggja.
 1609 - Pólsk-litháíska samveldið sigraði flota Svía í orrusunni við Salis.
 1663 - Karl 2. Englandskonungur gerði Karólínu að nýlendu.
 1703 - Þórdís Jónsdóttir í Bræðratungu flúði undan barsmíðum Magnúsar Sigurðssonar, manns síns. Hann taldi hana eiga í ástarsambandi við Árna Magnússon.
 1882 - Grein Robert Koch, þar sem hann lýsti berklabakteríunni Mycobacterium tuberculosis í fyrsta skipti, kom út.
 1931 - Fluglínutæki voru notuð í fyrsta skipti til björgunar á Íslandi. Slysavarnadeildin Þorbjörn bjargaði 38 manna áhöfn franska togarans Cap Fagnet frá Fécamp þegar hann strandaði í slæmu veðri við bæinn Hraun austan Grindavíkur aðfaranótt 24. mars.
 1958 - Sád, konungur Sádí-Arabíu, veitti Faisal bróður sínum aukin völd til þess að stemma stigu við versnandi afkomu ríkisins.
 1958 - Elvis Presley sinnti herkvaðningu og varð óbreyttur hermaður númer 53310761.
 1959 - Reglugerð var sett um stefnuljós á bifreiðum og önnur um umferðarmerki á Íslandi.
 1972 - Kvikmyndin Guðfaðirinn var frumsýnd í Bandaríkjunum.
 1972 - Breska ríkisstjórnin hóf beina stjórn Norður-Írlands.
 1973 - Kjarvalsstaðir á Miklatúni í Reykjavík voru formlega opnaðir með stórri sýningu á verkum Jóhannesar S. Kjarvals listmálara.
 1973 - Hljómplata Pink Floyd, Dark Side of the Moon, kom út í Bretlandi.
 1974 - Varðskipið Týr kom til landsins.
 1976 - Argentínski herinn steypti Ísabellu Perón af stóli.
 1986 - Fyrsta plata Pet Shop Boys, Please, kom út.
 1987 - Albert Guðmundsson iðnaðarráðherra var sakaður um að vantelja greiðslur til sín frá Hafskipum og sagði af sér þess vegna. Eftir það stofnaði hann Borgaraflokkinn, sem náði nokkru fylgi í kosningum mánuði síðar.
 1987 - Michael Eisner og Jacques Chirac undirrituðu samkomulag um byggingu Euro Disney (nú Disneyland Paris).
 1988 - Fyrsti McDonald's-veitingastaðurinn var opnaður í Belgrad í Júgóslavíu.
 1988 - Mordechai Vanunu var dæmdur í 18 ára fangelsi fyrir að hafa afhjúpað kjarnavopnaáætlun Ísraels.
 1989 - Exxon Valdez-olíulekinn átti sér stað úti fyrir ströndum Alaska.
 1992 - Samningur um opna lofthelgi var undirritaður í Helsinki.
 1995 - Í fyrsta sinn í 26 ár voru engir breskir hermenn á verði á götum Belfast á Norður-Írlandi.
 1996 - Marcopper-námaslysið átti sér stað á eyjunni Marinduque á Filippseyjum.
 1998 - Mitchell Johnson og Andrew Golden skutu fjóra nemendur og einn kennara til bana í miðskóla í Jonesboro í Arkansas.
 1999 - Kosóvóstríðið: NATO varpaði sprengjum á skotmörk í Júgóslavíu. Þetta var í fyrsta sinn sem NATO réðist á fullvalda ríki.
 2001 - Fyrsta útgáfa Mac OS X („Cheetah“) kom á markað.
 2003 - Arababandalagið samþykkti ályktun um að herir Bandaríkjanna og Breta yfirgæfu Írak tafarlaust.
 2004 - Fjölmiðlafrumvarpið var samþykkt á Alþingi en forseti Íslands synjaði því síðar staðfestingar.
 2005 - Túlípanabyltingin í Kirgistan náði hámarki þegar forseta landsins, Askar Akayev, var komið frá völdum.
 2008 - Fyrstu lýðræðislegu kosningarnar í Bútan voru haldnar.
 2013 - Forseti Mið-Afríkulýðveldisins, François Bozizé, flúði til Austur-Kongó þegar uppreisnarmenn náðu höfuðborginni, Bangví, á sitt vald.
 2014 - Rússland var rekið úr G8 af hinum sjö ríkjunum í kjölfar innlimunar Krímskaga.
 2015 - 150 manns létust þegar Airbus A320-211-farþegaþota Germanwings brotlenti í frönsku Ölpunum.
 2016 - Fyrrum leiðtogi Bosníu-Serba, Radovan Karadžić, var dæmdur í 40 ára fangelsi fyrir þjóðarmorð og glæpi gegn mannkyni.
 2018 - March for Our Lives-gangan gegn byssuofbeldi og með strangari skotvopnalöggjöf var haldin um allan heim.

Fædd 
 1607 - Michiel de Ruyter, hollenskur flotaforingi (d. 1676).
 1834 - William Morris, enskur textílhönnuður (d. 1896).
 1855 - Andrew W. Mellon, bandarískur iðnjöfur (d. 1937).
 1874 - Luigi Einaudi, ítalskur hagfræðingur (d. 1961).
 1874 - Harry Houdini, ungversk-amerískur töframaður (d. 1926).
 1906 - Gísli Ásmundsson, íslenskur þýðandi (d. 1990).
 1909 - Adalbert Deșu, rúmenskur knattsyrnumaður (d. 1937).
 1910 - Clyde Barrow, bandarískur glæpamaður (d. 1934).
 1926 - Dario Fo, ítalskur rithöfundur (d. 2016).
 1933 - Shigeo Yaegashi, japanskur knattspyrnumaður (d. 2011).
 1944 - R. Lee Ermey, bandarískur leikari (d. 2018).
 1970 - Lara Flynn Boyle, bandarísk leikkona.
 1972 - Tony Leondis, bandarískur leikstjóri.
 1973 - Steve Corica, ástralskur knattspyrnumaður.
 1974 - Alyson Hannigan, bandarísk leikkona.
 1976 - Róbert Ragnarsson, íslenskur stjórnmálamaður.
 1978 - Bertrand Gille, franskur handknattleiksmaður.
 1982 - Bryndís Björgvinsdóttir, íslenskur rithöfundur.
 1983 - Þórhallur Þórhallsson, íslenskur uppistandari.
 1984 - Jungo Fujimoto, japanskur knattspyrnumaður.
 1990 - Yuki Otsu, japanskur knattspyrnumaður.

Dáin 
 809 – Harún Alrasjid, kalífi Abbasída
 1284 - Húgó 3. Kýpurkonungur.
 1287 - Ingibjörg Eiríksdóttir, drottning Noregs, kona Magnúsar lagabætis (f. um 1244).
 1381 - Heilög Katrín frá Vadstena, sænskur dýrlingur.
 1455 - Nikulás 5. páfi (f. 1397).
 1603 - Elísabet 1. Englandsdrottning (f. 1533).
 1653 - Samuel Scheidt, þýskt tónskáld (f. 1587).
 1684 - Pieter de Hooch, hollenskur listmálari (f. 1629).
 1720 - Johan Peringskiöld, sænskur fornfræðingur (f. 1654).
 1844 - Bertel Thorvaldsen, dansk-íslenskur myndhöggvari (f. 1770).
 1905 - Jules Verne, franskur rithöfundur (f. 1828).
 1938 - Jørgen-Frantz Jacobsen, færeyskur rithöfundur (f. 1900).
 1946 - Ingi T. Lárusson, íslenskt tónskáld (f. 1892).
 1979 - Ole Lund Kirkegaard, danskur rithöfundur (f. 1940).
 2016 - Johan Cruyff, hollenskur knattspyrnumaður (f. 1947).
 2016 - Garry Shandling, bandarískur leikari (f. 1949).
 2020 - Albert Uderzo, franskur myndasöguhöfundur (f. 1927).

Mars